கேள்வி: மிளைப் பெருங்கந்தன் குறித்து விரிவாக சொல்லுங்கள்.
பதில்: மிளைப் பெருங்கந்தன் சங்க காலம் புலவர்களில் ஒருவன். இவன் அரசன். கந்தனார் எனச் சிறப்பிக்கப்படாமையால் அரசன் என்கிறோம். இப்புலவரது பாடல்கள் மூன்று உள்ளன. அவை குறுந்தொகை 136, 204, 234 ஆகியவை. மிளை என்பது காவல்காடு. காவல்காடு உள்ளதோர் ஊர்.
கேள்வி: மிளைப் பெருங்கந்தன் - குறுந்தொகை 136 என்பது என்ன?
பதில்: தலைவன் தன் பாங்கனுக்குச் சொல்கிறான். 'காமம் காமம் என்ப, காமம் அணங்கும் பிணியும் அன்றே' உருத்துச் சினம் கொள்வதோ சினம் தணிதலோ அதில் இல்லை. யானை குளகை மென்று மதம் கொள்வது போல அதற்கென்று தனிப் பாணி உண்டு.
கேள்வி: மிளைப் பெருங்கந்தன் - குறுந்தொகை 234 பற்றி தகவல் சொல்.
பதில்: கிழத்தி தன் தோழிக்குச் சொல்கிறாள். முல்லை மலரும் மாலைக் காலத்தைதான் மாலை என்று பொதுவாகச் சொல்வார்கள். துணைவர் பிரிந்திருக்கும் காலத்தில் தனித்திருக்கும் பெண்களுக்குச் சேவல் கூவும் விடியற் காலமும், பட்டப் பகலுங்கூட வருத்தம் தரும் மாலைதான்.